

**Budapesti Módszertani Szociális Központ és Intézményei**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Budapesti Módszertani Szociális Központ és Intézményei
Szakmai fejlesztési és módszertani Iroda 1134 Budapest XIII. kerület, Dózsa György út 152.

módszertani munkatárs munkakör mellett irodavezető**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 3 év-ig szól.

**A munkavégzés helye:**

Budapest, 1134 Budapest XIII. kerület, Dózsa György út 152.

**A beosztáshoz tartozó, illetve a vezetői megbízással járó lényeges feladatok:**

A Szakmai fejlesztési és módszertani Iroda tevékenységének közvetlen részvételével megvalósuló vezetése; a napi tevékenységek meghatározása, megszervezése; az egyes munkatársak tevékenységének irányítása és ellenőrzése. A BMSZKI szakmai céljainak és feladatainak támogatása; a gondozási feltételek, a szakmai irányítás és a munkaszervezés hatékonyságának és eredményességének támogatása. Új szakmai eljárásrendek, módszerek kidolgozása, a BMSZKI egyes szociális szolgáltatásainak támogató monitorozása. Szakmai segítséget nyújt az új munkatársak felvételéhez. Közvetlen munkakapcsolatot tart az egyes szolgáltatások szakmai munkáért felelős vezetőivel, támogatja őket a felmerülő szakmai problémák megoldásában. Szakmai megbeszéléseket, értekezleteket vezet.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései , valamint a(z) Kjt. szociális, gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 5. számú melléklete (szociális ágazati összevont pótlék), továbbá a BMSZKI belső szabályzatának (éves szinten bruttó 200.000,--Ft cafeteria), illetve belső utasításainak (utazási költségtérítés és éves szinten bruttó 60.000.-Ft ruházati költségtérítés) rendelkezései az irányadók.

**Pályázati feltételek:**

         Főiskola,

         Felhasználói szintű MS Office (irodai alkalmazások),

         A Kjt.20.§.(2) bekezdés szerinti jogállás, büntetlen előélet, cselekvőképesség.

         Egyéni esetkezelői, valamint segítő beszélgetésben szerzett tapasztalat,

         Hajléktalan ellátásban szerzett munkatapasztalat,

         Szociális területen szerzett vezetői tapasztalat.

**A pályázat elbírálásánál előnyt jelent:**

         Jártasság esetmegbeszélő, és egyéb csoportok vezetésében,

         Hajléktalan-ellátás témacsoportban szerzett szakvizsga,

         Magas szintű fogalmazási, írásbeli, gépírási készség.

**A pályázat részeként benyújtandó iratok, igazolások:**

         Részletes szakmai önéletrajz

         Motivációs levél

         Végzettséget igazoló okiratok másolata

         Nyilatkozat arról, hogy a pályázó hozzájárul a pályázati anyagában foglalt személyes adatainak pályázati eljárással összefüggő kezeléséhez

         Nyilatkozat arról, hogy a pályázó hozzájárul-e, hogy a BMSZKI a toborzó listáján a személyes adatait a pályázat elbírálását követően (sikertelen pályázat esetén) 4 hónapig nyilvántartsa és kezelje.

         A megpályázott egység szakmai tevékenységének irányítására, fejlesztésére vonatkozó maximum 3 oldalas program.

         Érvényes hatósági erkölcsi bizonyítvány vagy nyilatkozat arról, hogy sikeres pályázat esetén, a jogszabálynak megfelelő érvényes hatósági erkölcsi bizonyítványt bemutatja

**A beosztás betölthetőségének időpontja:**

A beosztás legkorábban 2021. május 1. napjától tölthető be.

**A pályázat benyújtásának határideje:** 2021. március 23.

A pályázati kiírással kapcsolatosan további információt Breitner Péter nyújt, a 06-1-238-9500 -os telefonszámon.

**A pályázatok benyújtásának módja:**

         Elektronikus úton a humánpolitikai referens részére a humaneroforras@bmszki.hu E-mail címen keresztül

**A pályázat elbírálásának módja, rendje:**

A pályázat beküldése előtt, kérjük olvassa el a pályázók személyes adatainak kezeléséről szóló BMSZKI adatvédelmi tájékoztatóját a www.bmszki.hu/adatvédelem oldalon. A benyújtott pályázatok értékelése alapján, a kiválasztott pályázók személyes meghallgatáson vesznek részt. A pályázókat írásban értesítjük. A határidőn túl érkező, valamint a pályázati feltételeknek tartalmilag nem megfelelő, illetve hiányos pályázatokat nem áll módunkban elfogadni.

**A pályázat elbírálásának határideje:** 2021. április 6.

**A pályázati kiírás további közzétételének helye, ideje:**

         www.bmszki.hu - 2021. március 8.

         www.budapest.hu - 2021. március 8.

         www.3Sz.hu - 2021. március 8.

**A munkáltatóval kapcsolatos egyéb lényeges információ:**

Kérjük az e-mail tárgy rovatában feltüntetni a pályázati adatbázisban szereplő azonosító számot: MÜ/537-1/2021 valamint a munkakör/beosztás megnevezését: "módszertani irodavezető". Sikeres pályázat esetén, a munkába állás feltétele: belépés napján érvényes, 3 hónapon belüli hatósági erkölcsi bizonyítvány bemutatása és a BMSZKI foglalkozás-egészségügyi orvosa által kiállított elsőfokú munkaköri orvosi alkalmassági vélemény leadása.

**A munkáltatóval kapcsolatban további információt a www.bmszki.hu honlapon szerezhet.**

|  |
| --- |
|  |